CELEX: 32017R0778
Language: el
Date: 2017-05-04 00:00:00
Title: Εκτελεστικός κανονισμός (ΕΕ) 2017/778 της Επιτροπής, της 4ης Μαΐου 2017, για την 267η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

5.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 116/26
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/778 ΤΗΣ ΕΠΙΤΡΟΠΉΣ
   της 4ης Μαΐου 2017
   για την 267η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
   Εκτιμώντας τα ακόλουθα:
   
               (1)
            
            
               Στο παράρτημα I του κανονισμού (ΕΚ) αριθ. 881/2002 απαριθμούνται τα πρόσωπα, οι ομάδες και οι οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.
            
         
               (2)
            
            
               Στις 28 Απριλίου 2017 και την 1η Μαΐου 2017, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει τρία φυσικά πρόσωπα από τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Μαΐου 2017.
      
         
            Για την Επιτροπή,
         
         
            εξ ονόματος του Προέδρου,
         
         
            Προϊσταμένη της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Στο παράρτημα I του κανονισμού (ΕΚ) αριθ. 881/2002, οι ακόλουθες καταχωρίσεις υπό τον τίτλο «Φυσικά πρόσωπα» διαγράφονται:
      
                   
               
               
                  
                     «Fritz Martin Gelowicz (επίσης γνωστός ως Robert Konars, β) Markus Gebert, γ) Malik, δ) Benzl, ε) Bentley). Διεύθυνση: Böfinger Weg 20, 89075 Ulm, Γερμανία (παλαιά διεύθυνση). Ημερομηνία γέννησης: α) 01.9.1979, β) 10.4.1979. Τόπος γέννησης: α) Μόναχο, Γερμανία· β) Λιέγη, Βέλγιο. Υπηκοότητα: γερμανική. Αριθμός διαβατηρίου: 7020069907 (γερμανικό διαβατήριο, που εκδόθηκε στην Ulm, Γερμανία, έληξε στις 11 Μαΐου 2010). Αριθ. ταυτότητας: 7020783883 (γερμανικό ομοσπονδιακό δελτίο ταυτότητας, που εκδόθηκε στην Ulm, Γερμανία, έληξε στις 10.6.2008). Άλλες πληροφορίες: α) συνδέεται με την Islamic Jihad Union (IJU), επίσης γνωστή ως Islamic Jihad Group· β) συνεργάτης των Daniel Martin Schneider και Adem Yilmaz· γ) υπό κράτηση στη Γερμανία, τον Ιούνιο του 2010. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 27.10.2008.»
                  
               
            
                   
               
               
                  
                     «Ata Abdoulaziz Rashid [επίσης γνωστός ως α) Ata Abdoul Aziz Barzingy, β) Abdoulaziz Ata Rashid]. Ημερομηνία γέννησης: 1.12.1973. Τόπος γέννησης: Sulaimaniya, Ιράκ. Υπηκοότητα: ιρακινή. Διεύθυνση: Γερμανία. Εθνικός αριθμός ταυτότητας: Δελτίο σιτηρεσίου 6110922. Άλλες πληροφορίες: Ονοματεπώνυμο μητρός: Khadija Majid Mohammed. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 6.12.2005.»
                  
               
            
                   
               
               
                  
                     «Dieman Abdulkadir Izzat (επίσης γνωστός ως Deiman Alhasenben Ali Aljabbari). Διεύθυνση: Βαυαρία, Γερμανία. Ημερομηνία γέννησης: 4.7.1965. Τόπος γέννησης: Kirkuk, Ιράκ. Υπηκοότητα: ιρακινή. Αριθμός διαβατηρίου: γερμανικό ταξιδιωτικό έγγραφο («Reiseausweis») αριθ. A 0141062 (ανακλήθηκε τον Σεπτέμβριο του 2012). Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 6.12.2005.»